

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И ХРАНИТЕ**  **И РЪКОВОДИТЕЛ НА УО НА ПРСР 2014-2020 Г.**  **ТАНЯ ГЕОРГИЕВА** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за изменение на Заповед № РД09-844 от 22 юли 2022 г.,* *изменена и допълнена със Заповед № РД 09 – 1266 от 14 ноември 2022 г., Заповед № РД 09 – 1365 от 19 декември 2022 г. и* *Заповед № РД 09 – 806 от 26 юли 2023 г., на заместник-министъра на земеделието и харните и ръководител на Управляващия орган на Програма за развитие на селските райони за периода 2014 – 2020 г. (ПРСР 2014-2020 г.), с която са утвърдени Насоки за кандидатстване по процедура чрез подбор на проектни предложения № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.* |

**УВАЖАЕМА ГОСПОЖО ЗАМЕСТНИК-МИНИСТЪР,**

На основание чл. 9, ал. 5, чл. 26, ал. 7, т. 2 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), във връзка с § 70 от Преходни и заключителни разпоредби към Закона за изменение и допълнение на Закона за управление на средствата от Европейските структурни и инвестиционни фондове (Обн. ДВ, бр. 51 от 2022 г.), Ви представям за одобрение заповед за изменение на Заповед № РД09-844 от 22 юли 2022 г., изменена и допълнена със Заповед № РД 09 – 1266 от 14 ноември 2022 г., Заповед № РД 09 – 1365 от 19 декември 2022 г. и Заповед № РД 09 – 806 от 26 юли 2023 г. на заместник-министъра на земеделието и храните и ръководител на управляващият орган на ПРСР 2014 – 2020 г., с която са утвърдени Насоки за кандидатстване по процедура чрез подбор на проектни предложения № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.

С проекта на заповед се предлага да се измени Раздел 8 „Общ размер на безвъзмездната финансова помощ по процедурата“ от Приложение № 1 „Условия за кандидатстване с проектни предложения за предоставяне на безвъзмездна финансова помощ“ и Приложение № 3 – Обява за откриване на процедура чрез подбор № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.

Определеният със Заповед № РД 09-844 от 22 юли 2022 г., изменена и допълнена със Заповед № РД 09 – 1266 от 14 ноември 2022 г., Заповед № РД 09 – 1365 от 19 декември 2022 г. и Заповед № РД 09 – 806 от 26 юли 2023 г. на заместник-министъра на земеделието и храните и ръководител на управляващият орган на ПРСР 2014 – 2020 г. бюджет по процедурата е в размер на левовата равностойност на 32 894 361,00 евро или 64 334 792,00лева.

Оценителната комисия по чл. 33 от ЗУСЕФСУ е приключила работа си, а изпълнителният директор на Държавен фонд „Земеделие“ е одобрил оценителния доклад.

В оценителният доклад на комисията по чл. 33 от ЗУСЕФСУ е посочено, че са одобрени 90 проектни предложения, класирани според броя на получените точки по критериите за подбор. Одобрени за финансиране са 76 броя проектни предложения, за които е бил наличен финансов ресурси и за тях са сключени административни договори.. Същите са получили съответно между 29 и 34 точки по критериите за подбор по процедурата, а одобрените разходи по сключените договорите възлизат на 63 252 324,14 лева. Останалите 13 одобрени проектни предложения са включени в Резервния списък за финансиране по процедурата, като при наличие на бюджет, със същите ще бъдат сключени административни договори. Изключение прави едно проектно предложение, получило 23 точки по критериите за подбор, за което не е наличен бюджет.

Към месец Май 2024 г. по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от ПРСР 2014 – 2020 г. има неусвоен бюджет в размер на 25 801 565, 00 евро публични средства, от които по процедура № BG06RDNP001-7.020 – Енергийна ефективност е наличен остатъчен бюджет в размер на 553 465,52 евро или 1 082 467,86 лева, който е недостатъчен за финансиране на всички 13 броя проектни предложения с одобрени за подпомагане разходи в размер на 10 462 187,25 лева, получили между 26 и 28 точки на окончателна оценка от списъка с резервните проектни предложения.

На проведеното на 5 април 2024 г. заседание на Комитета по наблюдение на ПРСР 2014-2020 г. Управляващият орган предложи да бъде извършено прехвърляне на средства, чрез което общият бюджет по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ да бъде увеличен от 735 479 929,00 евро публични средства на 765 460 946,00 евро публични средства.

Във връзка с подготовката на 17-то изменение на ПРСР 2014 – 2020 г. беше извършен анализ за възможността за подпомагане на останалите 13 броя проектни предложения на кандидати общини, получили между 26 и 28 точки при класирането, за които не е наличен бюджет. От Министерство на регионалното развитие и благоустройството (МРРБ) беше изискана справка кои от посочените 13 общини с подадени в Държавен фонд „Земеделие“ проекти имат подписани споразумения за финансиране на същите проекти, определени като приоритетни в Приложение № 3 към Закона за държавния бюджет на Република България за 2024 г. От представената от МРРБ информация се установи, че от всички 13 проектни предложения, подадени от общините, един кандидат е сключил споразумение за финансиране чрез държавния бюджет, а за останалите 12 проектни предложения, които са получили между 26 и 28 точки и след приспадане на наличния остатък по подмярката е необходим бюджет в размер на 4 314 438,33 евро или 8 438 178,49 лева за сключването на административни договори с тях.

Необходимите средства, с които следва да бъде увеличен бюджета на приема по процедура чрез подбор на проектни предложения № BG06RDNP001-7.020 – Енергийна ефективност са в размер на 4 314 438,33 евро или 8 438 178,49 лева и те ще бъдат достатъчни за одобрение на всички проектни предложения, получили между 26 и 28 точки по критериите за подбор.

Като се вземе предвид взетото решение от Комитета по наблюдение на ПРСР 2014 – 2020 г. на проведеното на 5 април 2024 г. заседание, и с цел максимално усвояване на финансовия ресурс по подмярка 7.2 при оптимално използване на административния капацитет, предлагам да бъде увеличен финансовият ресурс по процедурата с 4 314 438,33 евро или 8 438 178,49 лева, или общия размер на бюджета по процедурата да бъде увеличен на 72 772 970,00 лева, съответстващи на 37 208 799,33 евро, с цел да бъдат финансирани всички проектни предложения, получили между 26 и 28 точки по критериите за подбор.

Проектът на заповед за изменение на Заповед № РД09-844 от 22 юли 2022 г., изменена и допълнена със Заповед № РД 09 – 1266 от 14 ноември 2022 г., Заповед № РД 09 – 1365 от 19 декември 2022 г. и Заповед № РД 09 – 806 от 26 юли 2023 г. на заместник-министъра на земеделието и храните и ръководител на Управляващия орган на ПРСР 2014 – 2020 г., с която са утвърдени Насоки за кандидатстване по процедура чрез подбор на проектни предложения № BG06RDNP001-7.020 – Енергийна ефективност, с която се изменят насоките за кандидатстване по процедура № BG06RDNP001-7.020 – Енергийна ефективност, Обявата за откриване на процедура чрез подбор, съобщение и проект на доклад до заместник-министъра на земеделието и храните, съдържащ мотивите за издаване на заповедта бяха публикувани на електронната страница на Министерството на земеделието и храните, и в ИСУН 2020за писмени възражения и предложения в съответствие с чл. 26, ал. 4 от ЗУСЕФСУ.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26, ал. 7. т. 2 от ЗУСЕФСУ, предлагам да издадете заповед за изменение на Заповед № РД09-844 от 22 юли 2022 г., изменена и допълнена със Заповед № РД 09 – 1266 от 14 ноември 2022 г., Заповед № РД 09 – 1365 от 19 декември 2022 г. и Заповед № РД 09 – 806 от 26 юли 2023 г. на заместник-министъра на земеделието и храните и ръководител на управляващият орган на ПРСР 2014 – 2020 г., с която са утвърдени Насоки за кандидатстване по процедура чрез подбор на проектни предложения № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.

**Приложение:** проект на заповед

С уважение,

